Overfallsranet skal ha skjedd litt før klokka 20, opplyser politiet.

– Kvinna var ute og jogga. Ved fotballanlegget stoppa ho opp for å knyta skoa. Då kjende ho eit smell bak i hovudet, fortel Sør-Vest politidistrikt avdeling Stavanger, Karstein Tendenes.

To menn tok frå henne eit bankkort og eit busskort før dei stakk av. 21-åringen er nå på legevakta, men har klart å gi ei forklaring på korleis dei to mennene såg ut.

Laster kart, vennligst vent... For å se dette innholdet, må du aktivere JavaScript i nettleseren din. Det skal ikkje ha vore vitne til sjølve overfallet, som skjedde like ved fotballanlegget på Hommersåk i Sandnes kommune.

Politiet vil ha tips

– Dei var om lag 180 centimeter høge, kledde i mørkt og dei snakka utanlandsk. Den eine av dei hadde hettegenser, seier Tendenes.

Politiet hadde lenge fleire politipatruljar ute i området, som så etter dei to mennene.

– Me har i tillegg vore ute på staden med fornærma, for å få oversikt over korleis det har skjedd, seier Tendenes.

Tirsdag morgon melder politiet at det ikkje er noko nytt i saka og at den vil bli etterforska ved Sandnes politistasjon.

Dei ber også om hjelp frå publikum. Dei ber folk som har tips i saka om å varsla politiet på telefon 02800.

Det skal ikkje ha vore vitne til sjølve hendinga.